פלפל חלפיניו, הלפניו או ג'אלאפינו, הוא פלפל בגודל בינוני (5-9 סנטימטר), שצבעו ירוק והוא מאדים עם הבשלתו. החלפניו שייך למשפחת פלפלי הצ'ילי, ונקרא על שם עיר במחוז וורה-קרוז במקסיקו, שם הוא מופק באופן מסורתי. החלפיניו נחשב לאחד הפלפלים הנפוצים ביותר בבישול המקסיקני ומטבח הטקס מקס. במדד החריפות של סקוביל, עומד החליפניו בין 2,500 ל- 8,000. אחד מהמאכלים המקובלים ביותר במקסיקו הוא חלפניו ממולא או Jalapeño popper, פלפלי חלפניו ממולאים בגבינה, ומטוגנים בפירורי לחם.